શાહી વિધાન પરિષદની નીચે નવી રચાયેલી કેન્દ્રીય વિધાનસભા આવતી હતી. નીચલું ગૃહ જેને વર્તમાન સમયમાં આપણે લોકસભા કહીએ છીએ તેને કેન્દ્રીય વિધાનસભા કહેવાતું હતું. કેન્દ્રીય વિધાનસભા દિલ્હી સ્થિત હતી અને તેમાં 104 બેઠકો હતી. વર્ષ 1920માં જ્યારે ભારતની પ્રથમ સામાન્ય ચૂંટણીઓ યોજાઇ ત્યારે 104 બેકોમાંથી 66 બેઠકો પર ચૂંટણીઓ લડવામાં આવી હતી. આ ઉપરાંત 8 બેઠકો ચેમ્બર ઓફ કોમર્સ દ્વારા ચૂંટાઇને આવતા બ્રિટિશર્સ માટે અનામત રાખવામાં આવી હતી.